Document ID: 31993R3224

KOMISSION ASETUS (EY) N:o 3224/93,
annettu 25 päivänä marraskuuta 1993,
vilja- ja riisialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 891/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (ETY) N:o 2193/93(2), ja erityisesti sen 9 artiklan 2 kohdan ja 13 artiklan 6 kohdan,
sekä katsoo, että
vilja- ja riisialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä 5 päivänä huhtikuuta 1989 annetussa komission asetuksessa (ETY) N:o 891/89(3), sellaisena kuin se on viimeksi muutettuna asetuksella (ETY) N:o 2884/93(4), otetaan käyttöön kolmen päivän harkinta-aika, ennen kuin viljapohjaisten rehuseosten vientitodistus, johon sisältyy tuen ennakkovahvistus, tosiasiallisesti myönnetään; tämän määräajan tavoitteena on estää se, ettei todistuksia myönnetä liian suuria määriä; tämä vaara on olemassa myös durumvehnän ja durumvehnän rouheiden ja karkeiden jauhojen viennissä; tämän vuoksi tämä toimenpide olisi laajennettava uudelleen koskemaan näitä tuotteita; tämän vuoksi olisi muutettava asetus (ETY) N:o 891/89, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 891/89 9 artiklan 3 kohta seuraavasti:
"3 CN-koodeihin 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51, 2309 90 53, ex 1101, ex 1001 10 ja ex 1103 11 kuuluvien tuotteiden vientitodistukset, joihin sisältyy tuen ennakkovahvistus, myönnetään tosiasiallisesti kolmantena työpäivänä hakemuksen jättöpäivän jälkeen, jos komissio ei ole ennakolta peruuttanut tuen ennakkovahvistusta.
Edeltävää alakohtaa sovelletaan myös CN-koodeihin ex 1107 10 ja ex 1107 20 kuuluvien tuotteiden vientitodistuksiin, jos todistushakemukset jätetään ennen 1 päivää tammikuuta 1994."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1993.

Labels: 3
17